Yhteiskäyttöautolla minne vaan, milloin vaan | op.media
Sähköauto hurahtaa äänettömästi käyntiin ja matkanteko voi alkaa. Tuliterä BMW i3 kuljettaa vartissa nelihenkisen kaveriporukkamme ydinkeskustaan. Pysäköimme auton ravintolan oven eteen ja vietämme terassilla mukavan kesäillan. Myöhemmin jaamme laskun Pivo -mobiililompakolla; maksettavaa matkasta jää jokaiselle noin 2 euroa.
Tämän kaiken mahdollistaa Suomeen rantautunut uusi liikkumisen aikakausi ja sen mukana pääkaupunkiseudun katukuvaan ilmestyneet DriveNow:n yhteiskäyttöautot. Palvelun ansiosta eri liikkumismuotojen yhdistäminen onnistuu kätevästi, ja ideaalitilanteessa niin kukkaro, kalenteri kuin ympäristökin kiittävät.
Tapoja käyttää DriveNow:ta on varmasti yhtä paljon kuin käyttäjiäkin. Autoton kotitalous hyötyy yhteiskäyttöautoista osana joukkoliikenneverkkoa kun taas yksityisautoilija saa palvelusta joustoa arjen tarpeisiin.
Yhteiskäyttöauton takakonttiin voi esimerkiksi pakata matkatavarat ja hurauttaa sillä edullisesti lentoasemalle.
Oman päiväni DriveNow -jäsenyys on pelastanut, kun kesken kiireisen päivän kännykkäni hajosi. Ilman yhteiskäyttöautoa aikataulut eivät olisi antaneet periksi ylimääräistä matkaa kodinkoneliikkeeseen.
Työvuoroni loppuessa yöllä ajan myös usein DriveNow:n autolla kotiin. Kymmenen minuutin matkalle hintaa kertyy murto-osa taksin hinnasta ja yöaikaan bussilla matkaan kuluisi lähes tunti.
Kilpailukykyiseksi yhteiskäyttöauton tekee sen helppous. Se on käytettävissä aina kun sitä tarvitsee, joko minuuttiperusteisesti paikallisliikkumiseen tai usemman päivän paketteina esimerkiksi festari- tai mökkiviikonlopun viettoon. Hinnoittelu on yksinkertainen ja keskustassa pysäköinti kuuluu aina hintaan.
Kirsikkana konepellin päällä yhteiskäyttöauto ei tuo lainkaan omistamisen tuomia velvoitteita. Se on siis autoilua ilman huolta ajoneuvoverosta, katsastuksista ja autopesuista.
Osuuspankin omistaja-asiakkaana liityt DriveNow-kaupunkiautoilijaksi ilmaiseksi (norm. 30€) ja saat samalla 30 ilmaista ajominuuttia.
Jäsenyys kannattaa hankkia valmiiksi sitä hetkeä varten, kun sitä tarvitset!